# MATKAPALVELUYHDISTELMIEN TARJOAJAN TAKUU

|  |
| --- |
| **Takuunsaaja:** Kilpailu- ja kuluttajavirasto, PL 5, 00531 Helsinki, puh. 029 505 3000**Elinkeinonharjoittajan nimi ja y-tunnus:**       **Takuunantaja:**      **– osoite:**      **– yhteyshenkilö:**      **– yhteyshenkilön puhelinnumero:**      **– yhteyshenkilön sähköpostiosoite:**      **Takuun numero:**      **Voimassaoloaika:**       –      **Takuumäärä:**       euroa |

# MATKAPALVELUYHDISTELMIEN TARJOAJAN TAKUUN EHDOT (kohdat 1.1.–1.10.)

**1.1** Tämä first demand -takuu täyttää matkapalveluyhdistelmien tarjoajista annetun lain (921/2017) mukaisen maksukyvyttömyyssuojan.

**1.2.** Takuu kattaa matkapalveluyhdistelmien tarjoajista annetun lain 3 §:ssä tarkoitetut matkustajien saatavat, jotka ovat syntyneet takuun voimassaoloaikana sekä ne saatavat, jotka ovat syntyneet ennen takuun voimassaoloajan alkamista.

**1.3.** Kilpailu- ja kuluttajavirasto (jäljempänä virasto) voi esittää takuunantajalle maksuvaatimuksen matkapalveluyhdistelmien tarjoajista annetun lain 5 §:n 1 momentin 1 kohdan mukaisissa tilanteissa.

**1.4.** Takuunantajalla ei ole oikeutta riitauttaa tai tutkia tämän takuun perusteella maksettavia matkapalveluyhdistelmien tarjoajista annetun lain mukaisia korvauksia.

**1.5.** Takuunantaja sitoutuu maksamaan viraston vaatiman rahamäärän takuumäärään asti viraston ensimmäisestä kirjallisesta vaatimuksesta. Maksut tulee suorittaa veloituksetta viraston yksilöimille tileille ja maksuissa tulee olla maininta ”Kilpailu- ja kuluttajavirasto” vapaassa tekstikentässä.

**1.6.** Takuunantaja voi irtisanoa takuun päättymään kolmen kuukauden kuluttua siitä, kun virasto on saanut takuunantajalta takuun päättymistä koskevan kirjallisen ilmoituksen.

**1.7.** Viraston on esitettävä takuunantajalle tähän takuuseen perustuva vaatimuksensa viimeistään kolmen kuukauden kuluttua takuun voimassaoloajan päättymisestä. Mikäli virasto ei voi yksilöidä vaatimuksiaan käsittelyn keskeneräisyyden vuoksi kolmen kuukauden määräajassa, virasto voi ilmoittaa takuunantajalle kolmen kuukauden määräaikaa noudattaen käsittelyn olevan kesken, jolloin virasto voi esittää yksilöidyt vaatimukset käsittelyn valmistuttua.

**1.8.** Virasto voi irtisanoa takuun päättymään kuukauden kuluttua siitä, kun virasto on todennut, ettei vakuudenantaja kykene täyttämään maksuvelvollisuuttaan.

**1.9.** Tämä ei ole takaus eikä siihen sovelleta takauksesta ja vierasvelkapanttauksesta annettua lakia (361/1999).

**1.10.** Tähän takuuseen liittyvät mahdolliset erimielisyydet ratkaistaan Helsingin käräjäoikeudessa soveltaen Suomen lakia. Tämän takuun ehdot on laadittu suomen, ruotsin ja englanninkielellä. Mikäli suomen, ruotsin ja englanninkielisten ehtojen välillä on ristiriitaa, noudatetaan suomenkielisiä ehtoja. Mikäli suomenkieliset ehdot ovat ristiriidassa voimassaolevan lainsäädännön kanssa, noudatetaan lakia.

Paikka ja päivämäärä

Allekirjoitus ja nimenselvennys Allekirjoitus ja nimenselvennys

**LIITTEET**

– takuunantajan selvitys allekirjoittajien nimenkirjoitusoikeudesta